
La 1 lOa jubileo de la fondo de la unua Esperanto-Asocio en Zagrebo en 1908 
Vodnikova 9 - la nova sidejo de Kroata Esperanto-Ligo 
Ĉu Esperanto eniros la Registron de nemateria kultura heredajo de Kroatio? 
Kroatio gastigis Internacian Kongreson de Blindaj Esperantistoj 



Karaj legantoj 


Finiĝis la jaro 2018. Kion ni faris 
en ĝi kaj kion ĝi faris al ni? 

En 2018 finiĝis la mandato de la 
estraro de Kroata Esperanto-Ligo 
kaj en junio dum la jarkunveno estis 
elektita la nova Estraro kiu gvidu 
KEL ĝis la jaro 2022. La ĝisnuna 
prezidanto Anto Mlinar transdonis la 
taskojn de la prezidanto al Spomenka 
Ŝtimec. 

La nova estraro de KEL: 
Prezidantino: Spomenka Ŝtimec 
Sekretariino: Vera Roknic 
Vicprezidantoj: Boris Di Costanzo, 
Davor Klobuĉar, Judita Rey Hudeĉek 
Membroj: Ankica Jagnjiĉ, Siniŝa 
Dvornik, Grozdana Grubiŝiĉ - 
Popoviĉ, Robert Milijaŝ, Anto 
Mlinar, Dalibor Ŝeatoviĉ. 



Mila, Anto kaj Spomenka. Fotis Davor Klobuĉar 


Laŭ la konkludo de la Asembleo 
kaj decido de la Estraro estis decidite 
ke la renovigaj laboroj en nia ejo 
en Vodnikova startu en junio 2018 
kaj ke ili ne superu la ekvivalenton 
de 9.000 eŭroj. Konforme al la 
decidoj, sur la surfaco de 30 m2 estis 
aranĝita sendependa apartamento. 
Car Zagrebo en la lastaj jaroj 
fariĝis tre ŝatata celo de turismaj 
vojaĝoj, la estraro de KEL planas 
ludonadi ĝin al turistoj. Turisma 
agado ne estas parto de nia statuta 
taskaro, sekve estis decidite ke la 
apartamento nomota ESPERA estu 
ludonata al la firmao Izvori de nia 
membro Damir Mikuliĉiĉ (kaj lia 


edzino Slavica Ŝtefiĉ kaj filo Filip 
Mikuliĉiĉ, membro de Studenta 
Esperanto-Klubo). Izvori ne estas 
nur la konata zagreba eldonejo, ĝi 
estas registrita ankaŭ por turisma 
agado. En decembro 2018 estis finitaj 
la konstrulaboroj kaj ekipado de la 
apartamento, kiun gvidis Slavica 
Ŝtefiĉ kun Filip Mikuliĉiĉ. Damir 
Mikuliĉiĉ prizorgis la taskojn de la 
registriĝo de la ejo. La urba komisiono 
pri registro de la ejo estas atendata en 
januaro 2019. La ĝisnunan laboron 
financis pluraj niaj membroj dum 
kelkaj pruntis monon por fino de la 
laboro. 

La estraro de KEL decidis 
enloĝiĝi al la nova adreso, al du 
ĉambroj en amplekso de 53 m2. 
Necesis transporti nian bibliotekon 
kaj arkivon. Kvindeko da membroj 
venis viziti la novan ejon. Membroj 
de Esperanto-Societo Tibor Sekelj 
solene malfermis la novajn ejojn 
la 16an de novembro 2018. En 
januaro estas planata renkontiĝo de 
sponsoroj, kunsido de la membroj de 
Kroata Fervojista Esperanta Asocio, 
kunsidos Esperanto-Societo Tibor 
Sekelj ktp... 

En majo Esperanto-Societo „Tri- 
xini“ el Hraŝĉina gastigis kadre de 
sia „meteorita festo“ la prestiĝan 
reĝisoron Branko Ivanda, kiu 
prezentis sian novan dokumentan 
filmon pri la kroata kaj usona pentristo 
Maksimilijan Vanka. 

Someraj vojaĝoj gvidis nin 
al la Universala Kongreso de 
Esperanto en la bela Portugalio, 
kie deko da esperantistoj ĝuis kaj 
kontribuis al la programoj de UK, 
ekz. Spomenka Ŝtimec kaj Bozidar 
Brezinŝĉak Bagola prelegis omaĝe 
al la centjariĝo de la unua libro de 
la posta Nobelpremiito Ivo Andriĉ 
„Ex Ponto“ finverkita en Krapina 


en 1918. Boris Di Costanzo parto- 
prenis en la kongreso de italaj 
esperantistoj. Ankica Jagnjiĉ, 
Roza Brletiĉ - Viŝnjiĉ kaj Neven 
Kovaĉiĉ partoprenis en Kragujevac 
la kongreson de SAT, Zlatko Hinŝt 
partoprenis en Wroclaw la ĉijaran 
IFEF-kongreson. (Raportas Ankica 
Jagnjic) 

En julio Zagrebo gastigis Inter- 
nacian Kongreson de Blindaj Espe- 
rantistoj sur Sljeme en Tomislavov 
dom. La urbo Zagrebo finance helpis 
per 5000 kn por ke junaj zagrebaj 
esperantistoj helpu al la kongreso. 

En septembro startis la regulaj 
ĉiumonataj prelegoj en Esperanto- 
Societo „Tibor Sekelj“ en nia ejo en la 
strato Knez Mislav kaj la ĉiusemajnaj 
prelegoj de fervojistoj-esperantistoj 
en la ejoj de KFEA. Mila Beĉka 
organizis Esperanto-Kurson en Veli- 
ka Gorica. 

En oktobro en la librofoiro en 
Padova estis prezentita la itala 
traduko de la romano de Spomenka 
Ŝtimec „Ombro sur interna pejzaĝo“. 
La italigon prizorgis Carlo Minnaja 
kaj Giulio Cappa. 

Dum la tuta jaro evoluis la 9-landa 
projekto „Multlingva akcelilo“, kiun 
iniciatis Zlatko Tiŝljar kaj gvidas 
li kun Maja Tiŝljar. La kroataj 
partneroj estas la firmao Izvori kaj la 
zagreba Elementa lernejo Retkovec. 
La EU-programo Erasmus plus 
subtenis la dujaran projekton per 
250.000 eŭroj. 

E1 niaj kluboj la plej gravajn 
atingojn realigis Bjelovar. 

Josip Pleadin, en la rolo de pre- 
zidanto de Unuiĝo de zagrebaj espe- 
rantistoj, riĉigis la jaran esperantan 
programon en Zagrebo per serio da 
prelegoj pri la forgesitaj samideanoj. 
Marija Beloŝeviĉ en novembro 
okazigis programon omaĝe al Lucija 

110-jara JUBILEO 


Borĉic en Biblioteko Bogdan 
Ogrizoviĉ. 


La 110-jara jubileo 

de la organizita Esperanto-movado en Zagrebo 


La urbo Zagrebo disponigis al ni 
senpage la ejon de Zagreba Pupteatro, 
kie ni festis nian 110-jariĝon la 
2-an de novembro 2018. Davor 
Klobuĉar preparis komputilan bild- 
prezentadon pri nia 110-jara agado,. 
Tra la programo gvidis Ankica 
Jagnjiĉ kaj Divo Pulitika. Kantis 
Neven Mrzleĉki kaj solistinoj de la 
virina koruso „Ezerki“. Pri la evento 
raportis Kroata radio. 

Decembre dek ŝoforoj el nia 
membraro engaĝis sin por transporto 
de nia biblioteko kaj de aliaj niaj 
posedaĵoj al la nova adreso en 
Vodnikova 9. Helpis kvin studentoj 
de Studenta Esperanto-Klubo. 

La jaron ni finis en Biblioteko 
Bogdan Ogrizoviĉ la 12an de 
decembro per omaĝo al Zamenhof. 
Zlatko Tiŝljar prezentis Multlingvan 
akcelilon kun la partnerinoj el 
Elementa lernejo Retkovec Sonja 
Buriĉ kaj Marina Samoŝĉanec. 
Kantis Neven Mrzleĉki. Robert 
Milijaŝ kaj Juraj Drnjeviĉ el SEK 
okazigis kvizon pri Esperanto. La 
plej multan scion montris Faruk 
Islamoviĉ. 

En la lasta semajno de la jaro 
2018 forlasis Esperantujon la islanda 
esperanta poeto Baldur Ragnarsson, 
kandidato por Nobelpremio por 
literaturo. Ni omaĝas al li per pu- 
blikigo de lia poemo. 

Dum la jaro ni perdis tre valorajn 
membrojn Emilija Obradoviĉ, Din- 
ka Ŝimuniĉ kaj Boris Ĉoviĉ. 

A1 ĉiuj koran dankon! 

Feliĉan Kristnaskon! Fruktodonan 
jaron 2019! 


Spomenka Ŝtimec 


Branko Ivanda en Hraŝcina. Fotis Jasna Kranjec 



La 2-an de novembro 2018 la zagreba pupteatro donis sian 
kadron al bela festo de kroataj esperantistoj: la 110-jarajubileo ekde 
kiam estis fondita la unua esperantista asocio en Zagrebo en la jaro 
1908. (Esperantistoj en Rijeka fondis asocion unu jaron pli frue jam 
en 1907.) La pupteatran ejon disponigis al Kroata Esperanto-Ligo la 
Urba oficejo pri kulturo, por kontribui al la festo. 

La kroatan kaj la esperantan himnon kantis la operkantisto 
Neven Mrzleĉki, la virina kantkorusko Ezerki gajigis la programon 
per la programo konsistantaj el kroataj, bosniaj kaj makedonaj kantoj 
en la esperantaj versioj. Davor Klobuĉar preparis superrigardon el 
eventoj, kongresoj kaj libroj kiujn esperantistoj faris tra 110 jaroj 
en Zagrebo. La prezentaĵon bonvolu vidi ĉe: http://www.esperanto. 
hr/110_godina_esperanta_zg_kroatio.pptx. Ankica Jagnjiĉ kaj Divo 
Pulitika gvidis la programon. Cento da esperantistoj ĉeestis ĝojinte 
vidi la fotojn de la iamo. Ne estis malmultaj kaŭzoj por tosti. Ek al la 
m-a! 

S. Stimec 



KVIZO okaze de la jubileo J 


Kvizo de SEK okaze de la llOa jubileo de Esperanto en Zagrebo 

1. Kiu esperantigis la kanton Marijana de Vlaho Paljetak? 

2. Kiu estis la unua prezidanto de SEK? 

3. En kiu jaro Studenta Esperanto-Klubo organizis la unuan Pupteatran Intemacian 
Festivalon? 

4. Kiam estis eldonita la Esperanto-monero de 25 kunaoj? Por kiu okazo? Kiu organi- 
zis ĝian eldonon? 

5. Kiu prezidis Studentan Esperanto-Klubon kiam SEK festis sian 50-an jubileon? 

6. Kiel nomiĝis la unua teatraĵo de Drama gmpo de SEK en 1959? 

7. En kiu jaro la membroj de Studenta Esperanto-Klubo fondis Intemacian Kulturan 
Servon? 

8. Pupteatran Intemacian Festivalon - PIF fondis Studenta Esperanto-Klubo. Kiun 
festivalon fondis KEJA Kroata Esperanto-Junulara Asocio? 

9. En kiu jaro aperis la poŝformata vortaro „10.000 vortoj“ nomata „ la Osijeka?“ 

10. Kiel nomiĝis la skulptisto kiu kreis skulptaĵon La Futuro, kiu staras antaŭ Ekonomia 
fakultato? La Futuro estis donacita de esperantistoj al la urbo Zagrebo en 2001 oka- 
ze de Universala Kongreso de Esperanto. 

11. Kiel nomiĝis la infanoj de Lazara Ludoviko Zamenhof? La plej aĝa, la meza, la plej 
juna? 

12. Kiu esperantisto diplomiĝis pri aktorado en Akademio por teatra arto, studis la an- 
gan, italan kaj hispanan en Filozofia fakultato de Zagrebo kaj ludis en dekoj da espe- 
rantlingvaj teatraĵoj de Drama gmpo de Studenta Esperanto-Kubo? 

13. Esperantistoj ofte enamiĝis inter si. Listigu tri geedzajn parojn el Studenta Esperan- 
to-Klubo. 

14. En kiu jaro komencis aperi la gazeto de SEK „Jes, sed“? 

15. En kiom da lingvoj aperis la presitaj lemobroj pri Esperanto nomataj „la Zagreba 
Metodo“ ĝis la jaro 2018? 

Kompilis Mihaela Cik, Robert Milijaŝ, Juraj Drnjevic 

ESPERANTO - nemateria kultura heredaĵo de Kroatio? 


, 


/v 

Cu Esperanto eniros en Registron de la 
nemateria kultura heredaĵo de Respubliko 
Kroatio 

La jarkunveno de Kroata Esperanto-Ligo okazinta 
la llan de decembro de la jaro 2015 aprobis la ideon 
ke KEL kandidatigu Esperanton en la Registron de 
nemateria kultura heredaĵo de Respubliko Kroatio. Polaj 
esperantistoj sukcesis meti Esperanton en la Registron 
de nemateria heredaĵo de Respubliko Pollando en 2014 
kaj tio spronis kroatajn esperantistojn provi doni al 
Esperanto institucian protekton. Apartan subtenon al la 
ideo donis la irlanda diplomato Sean O’ Rian. 

Multaj kroataj esperantistoj helpis prepari la 
materialojn por la kandidatiĝo. Konforme al la regularo 
kandidatiĝo okazas per la 20-paĝa dokumento, sur la 
aparta formularo, kiu konforme al la regularo estis la 26an 
de januaro 2016 direktita al la unua instanco kiu devis 
aprobi aŭ malaprobi la unuan ŝtupon de la kandidatigo. 
La unua instanco estis la Urba instituto por protekto 
de kulturaj kaj naturaj monumentoj, (Gradski zavod za 
zaŝtitu spomenika kulture i prirode). La proponintoj estis 
zagrebaj asocioj Kroata Esperanto-Ligo (prezidanto 
Anto Mlinar), Esperanto-Societo „Tibor Sekelj“ 
(prezidanto Krunoslav Tiŝljar), Studenta Esperanto- 
Klubo (prezidantino Mihaela Cik), Kroata Esperanto- 
Junulara Asocio (prezidanto Divo Pulitika) kaj Asocio 
pri eŭropa konscio el Velika Gorica (prezidanto Zlatko 
Tiŝljar). 

Necesis aldoni la originalajn dokumentojn^ de 
aŭtoroj de la fotoj, aŭdio kaj video-materialoj. Ĉiuj 
aŭtoroj subskribis la konsenton ke UNESCO uzu la 
dokumentojn kaze de neceso. La aŭtorajn rajtojn pri 


la dokumentoj cedis Nada Lozovina por Milivoj 
Lozovina por la fotoj el 1953, Antun Kovaĉ kaj 
Spomenka Ŝtimec por la sona Tempo, Krunoslav 
Tiŝljar kaj Divo Pulitika por la filmita materialo pri 
internacia edukado de denaskuloj kaj Ivan Ŝpoljarec 
kaj Boris Di Costanzo por pluraj fotoj kiuj dokumentis 
nian agadon en la pasintaj jardekoj. La dokumentoj devis 
esti prezentitaj ankaŭ per DVD. La tutan laboron gvidis 
Spomenka Ŝtimec, kun helpantoj Davor Klobuĉar kaj 
Tihana Mikŝa. 

Ni ricevis la dokumenton de la Urba instituto kiu en 
marto 2016 plusendis nian kandidatiĝon kun sia aproba 
dokumento al Ministerio pri kulturo. Speciala Komitato 
por nemateria heredaĵo, kiun prezidas d-ro pri etnologio 
Tvrtko Zebec ĉe Ministerio pri kulturo decidadis pri 
la kandidatigo de Esperanto dum pluraj kunsidoj de 
marto 2016 ĝis decembro 2018. La Ministerio engaĝis 
sendependan fakulon pri Esperanto kiu devis verki sian 
opinion pri la kandidato. 

Plurfoje dum tiu tempo de atendado ni kontaktis la 
prezidanton de la komitato kaj petis respondon. Ankaŭ 
la iniciatinto, irlanda diplomato Sean 0’Rian plurfoje 
kontaktis la prezidanton Tvrtko Zebec rete. Oni petis 
nian paciencon. 

Ni devis atendi la lastan aprobon de la Ministerio. 

Ni aŭdis ke niaj esperantistaj kolegoj en Litovio, 
Slovakio kaj Irlando entreprenos la samajn paŝojn por 
enirigi Esperanton en la respektivaj Registroj de Litovio, 
Slovakio kaj Irlando. 

Se post Pollando sukcesus Kroatio, Litovio, 
Slovakio kaj Irlando, eble tiam Esperanto fariĝos 
kandidato por Registro de nemateria heredaĵo de la 
mondo ĉe UNESCO. 

Spomenka Stimec 


Ĥfv J jifr'^ 1 * 1 . v *■ 1 • ;' "kg 1k 


Zamenhof-tago en Zagreb 



En Zagreba biblioteko Bogdan Ogrizoviĉ, 
urbocentre, okazis la 12-an de decembro aranĝo por 
zagrebaj esperantistoj kiun organizis Kroata Esperanto- 
Ligo. Ĝi estis dediĉita al la zagreba parto de la projekto 
„Multlingva Akcelilo“. Unue sian laboron kadre de 
la projekto prezentis reprezentantinoj de la zagreba 
Elementa lemejo Retkovec, profesorinoj Sonja Buriĉ 
kaj instmistino Marina Samoŝĉanec kiuj parolis pri la 
instmado de Esperanto al infanoj 
de la tria klaso laŭ la instmkcioj 
de la projekto. Ili mem ne estas 
esperantistinoj sed entuziasmiĝis 
pri la afero tiel ke unu el ili eĉ 
komencis plian kurson en 7a klaso. 

Poste la tutan projekton mallonge 
prezentis Zlatko Tiŝljar kaj parolis 
pri la ĝisnunaj rezultoj post la duono 
de la projekta periodo. Intertempe 
Neven Mrzleĉki akompane kun 
gitaro kantis kelkajn kantojn. 

Ĉeestis kvindeko da esperantistoj 
kaj ĉar la prezento estis publika, 
ĉion povis aŭdi ankaŭ regulaj 
vizitantoj de la biblioteko. La 
aranĝon gvidis Spomenka Ŝtimec. 

Fine de la aranĝo membroj de 
Studenta Esperanto-Klubo Robert 


Milijaŝ kaj Juraj Drnjeviĉ prezentis sian kvizon 
enketenate pri la kono de Esperanto ĉe la publiko. 
Domaĝe ke la demandoj ne videblis sur la ekrano. 

Zlatko Tisljar 

Fotis Krunoslav Tiŝljar 
Pli da fotoj ĉe www.esperanto.hr 

Historio de la Esperanto-ejo VODNIKOVA 9 


Kroata Esperanto-Ligo aĉetis la ejon en la 
jaro 2003 por 108.000 eŭroj. La ejo ampleksas 
la 3-ĉambran loĝejon kun la kuirejo, banejo kaj 
balkono kun la surfaco de 83 m 2 . La ejo troviĝas 
en la luksa parto de la urbocentro, najbare de la 
prestiĝa hotelo Westin, proksime de la zagreba 
Botanika ĝardeno kun Ministerio pri kulturo ĉe la 
plej proksima angulo. 

La aĉeto estis ebla pro la profito de la Universala 
Kongreso de Esperanto el la jaro 2001 kaj pro multaj 
kreditoj de instancoj kaj inidviduoj. Ni enloĝiĝis en 
novembro 2018. La membroj kaj amikoj repagadis 
niajn kreditojn dum 15 jaroj per 930 pagoj. 

La aĉeto estis ebla pro la financaj kapabloj de la 
tiama vicprezidanto de KEL Vjekoslav Morankiĉ 
kai persista laboro de la sekretariino Spomenka 
Ŝtimec. 

La plej grava faktoro kiu ebligis la aĉeton estis 
Esperanto Societo Rijeka - la garantiulo por la 
granda kredito de Raiffeisen-banko (kiu kreditis per 
50.500 eŭroj.) Dum la lastaj 15 jaroj esperantistoj 
de Rijeka oite kaj diversmaniere finance helpis por 
ke KEL sukcesu repagi la kreditojn. 

La plej grava individuo kiu kreditis nin per 
45.000 eŭroj estis Nedeljko Korasiĉ. 

Multe kontribuis al la repagado de la kredito 
vendo de la ejo de KEL en Velika Gorica, kiun 
KEL aĉetis per la mono de Kroata Loterio en la 
epoko de Jugoslavio (30.000 eŭroj). 

La malavaran donacon de 5.000 eŭroj dispo- 
nigis en 2014 nia nun forpasinta membro Blanka 
Pavloviĉ-Devĉiĉ. Multe helpis la heredaĵo de niaj 
forpasintaj membroj Mira Matanoviĉ-Manner kaj 
ŝia edzo Mirko Mamuziĉ-Manner (5.300 eŭroj) el 
la jaro 2015. 

La membro kiu preferas resti anonima en la 
jaro 2017 donacis 6.666 eŭrojn memore al la kroata 
esperantistino, poetino kaj leksikografino Lucija 
Borĉiĉ. 

Pluraj membroj kiuj kontribuis al Vodnikova 9 
preferis resti anonimaj. 

Dum la pasintaj 15 jaroj ni plurfoje devis 
renovigi la ejon. La renovigadon financis multaj 
membroi kredite, plej multe Davor Klobuĉar kaj 
Anto Mlinar. 

En la jaro 2018 KEL organizis kompletan 
renovigon de unu triono de la loĝejo. La konstru- 

Fotis Slavica Stefic 


Fotis Nataŝa Dorosuliĉ 

laborojn per valoraj donacoj financis niaj membroj 
Davor Klobuĉar, Anto Mlinar, Damir Mikuliĉiĉ. 
Zlata Naniĉ, Ankica Jagnjiĉ kaj Nikola Raŝiĉ 

pruntedonis la monon por la renovigo. Esperanto 
Societo Rijeka donacis al KEL 2500 eŭrojn. Multe 
helpis Esperanto-Societo „Trixini“. 

Ni repagis preskaŭ ĉiujn kreditojn pri la aĉeto 
de la ejo. En decembro de la jaro 2018 ni ankoraŭ 
havas la jenajn ŝuldojn: 

- al Esperanto-Societo „Trixini“ Hraŝĉina 
2.509,42 eŭrojn. 

- ni devos redoni entute 2.000 pruntitajn eŭrojn 
al niaj membroj. 



Fotis Slavica Ŝtefiĉ 


En decembro la renovigaj konstrulaboroj fini- 
ĝis. La turisma ejo Espera estas bele ekipita. Ni 
atendas dokumentojn pri la turisma registriĝo de 
la ejo. Ni devas pagi la fakturojn de la ekipado de 
la ejo. Ni enloĝiĝas iom post iom en du oficejajn 
ĉambrojn por nia estonta societa vivo. 

Deko da membroj ĉiumonate helpas 
per siaj enpagoj al Kroata Esperanto-Ligo 
HR61248400811008817, modelo 00 . En la rubriko 
„poziv na broj“ bv. aldoni la poŝtelefonan numeron. 

Vodnikova 9 funkcias kiel zagreba Esperantejo. 

Dankon al ĉiuj kiuj dum 15 jaroj subtenis la 
ejon en Vodnikova 9! 

S.S. 

internacia Kongreso de blindaj hsperantistoj 

Medvednica - nia ĉi-jara Esperantio 


Verŝajne estas hazarde, sed mia unua Esperanto- 
korespondantino estas el tiu belega lando, Kroatio, 
eĉ el Zagrebo. Mi estis apenaŭ 16-jara adoleskanto, 
komencinta lemi Esperanton, kaj ĵus atinginta sesan 
lecionon, mi komencis korespondi kun Verica 
Zakula. Tre bela knabino, kiel aktorino, kiel vera 
modelo... 

/V 

Nia iama sufiĉe stranga kolego Ivan Sir ankaŭ 
estis el Zagrebo, sed li estis tute blinda homo, 
kies vidantaj edzinoj ĉiam estis instruistinoj. Dum 
kelkaj jaroj li venadis en Plovdiv, laboradis en nia 
blindulentrepreno, vendadis belan tolaĵon. 

Preskaŭ 30 jarojn la bulgaroj lemas Esperanton 
laŭ la Zagreba Metodo. En nian landon ĝin alportis 
kaj disvastigis Mariana Evlogieva. 

Mia artikolo pri la psikaj baroj ĉe komunikiĝo 
inter la viduloj kaj blinduloj estis publikigita en la 
kroata revuo “Rijeĉ slijepih” (1987). Bedaŭrinde 
mi ne memoras la nomon de la tradukinto. La ĉi- 
-jara Intemacia Kongreso de Blindaj Esperantistoj 
denove portis min al Kroatio. 

Ni loĝis, manĝis kaj kongresis en la bonega 
hotelo Tomislavov dom (Hejmo de Tomislav). Gi 
troviĝas sur la monto Medvednica (Ursa monto), 
sur la montopinto Sljeme - ĉ. 1000 metrojn super la 
mamivelo, la plej alta pinto de ĉi tiu monto). La aŭta 
vojaĝdistanco ĝis Zagrebo estas ĉ. 30 minutojn. La 
nunan formon de fluganta himndo la hotelo ŝuldas 
al la konata kroata arkitekto Stjepan Planiĉ. La 
lasta kompleta renovigo de la hotelo estis en 2003. 

La temo de la 84a LIBE-kongreso “Kion, 
kiel kaj kiom ni legas?” estis ege fmktodona kaj 
donis eblecon al ĉiu kongresano rakonti pri sia 
propra sperto. Krom la nevidantaj aŭtoroj, talentaj 
prelegantoj estis ankaŭ elstaraj brilaj kroataj 
esperantistoj kun normala vidpovo kiel Zlatko 
Tiŝljar, Josip Pleadin, Neven Kovaĉiĉ. Interesajn 
prelegojn prezentis niaj samsortanoj Nedeljka 
Lozaiĉ, Galina Lukianenko, Antun Kovaĉ, 
Anatolo Masenko, Tanabe Kunio, Gilberto 
Buchmann k.a. 

La gekongresanoj estis el 16 ŝtatoj, situantaj 
sur 3 kontinentoj. La nombro de la partoprenantoj 
estis sufiĉe modesta, nur 39 gesamideanoj, sed iuj 
el ili prezentis ekzotikajn landojn - Brazilo, Kubo, 
Svislando, Japanio. La plej grandaj delegacioj estis 
el Kroatio (7 personoj), Rusio (6 p.) kaj Aŭstrio (5 
p.). Sajne la plej grava specifo de ĉi kongreso estis la 
abundo da senakompanantaj samideanoj el diversaj 
mondpartoj. La alia aparteco eble estis la multeco 
de ekskursoj: ĝis Zagrebo, ĝis la naskiĝvilaĝo de 
Josip Broz Tito, ĝis la Porblindula biblioteko, ĝis 
la Tiflologia muzeo, tra Zagorje, ĝis Ja bieno de 
verkistino-esperantistino Spomenka Ŝtimec, kie 
ŝi mem nin regalis kun kafo kaj dolĉaĵoj. Dank’ al 
neimageble talenta kaj ĉiam entuziasma ĉiĉerono 
Neven Kovaĉiĉ, niaj turismaj travivaĵoj estis brilaj 
kaj neforgeseblaj. 

La ĝenerala asembleo akceptis la protokolojn 
de la 83-a kongreso de LIBE sen ŝanĝoj. A1 ĝi LIBE- 
estraro proponis Anatolon Masenkon por honora 
prezidanto de LIBE. Kompreneble ni unuanime 
konfirmis ĉi tiun proponon kaj jen LIBE akiris sian 


novan honoran prezidanton, kune kun lia samaĝulo 
kaj amiko Theodor Speckmann. Interalie, mi 
raportis tre koncize pri esperantista movado inter la 
bulgara blindularo. Eĉ mi anoncis pri la en septembro 
okazonta Esperanto-festivalo. 

Ankaŭ forte impresita mi estis de la tre interesaj 
Esperanto-lecionoj de Natalia Kasimova. Ŝiaj 
instrumetodoj estas modernaj, ŝia anticipa sinpreparo 
estis sufiĉe serioza kaj ŝia altnivela instruado estis 
tre alloga. Preskaŭ ĉiam la tuta kongresanaro estas 
ŝia diligenta kaj fervora lemantaro. 

En la lastaj 18 jaroj la kongreso de LIBE ree, 
por la tria fojo, okazis en Kroatio. Kaj denove 
ĉio estis perfekta kaj brila! Sendube, laŭdojn kaj 
dankojn meritas multaj homoj, partoprenintaj en 
la organizo de ĉi tiu ekskluziva intemacia fommo. 
Sed la plej gravaj herooj laŭ mi estas Antun Kovaĉ, 
Dragan Stokoviĉ, kaj Neven Kovaĉiĉ. Ja ili estis 
kongresanoj, kiuj alvenis framatene, antaŭ la kvina, 
kaj forveturis en la noktomezo! 

Forlasante la gastamajn Medvednica kaj 
Tomislavov dom, mi profunde kaj sincere dankas 
al niaj afablaj kaj malavaraj gastigantoj pro ĉio, kion 
ili faris por ni dum ĉi tiuj ok neforgeseblaj tagoj! 

Angel Sotirov 


Sperto pri blindula kongreso 

Mi estas studento de la angla kaj en julio 2018 
mi ricevis de Kroata Esperanto-Ligo peton helpi al 
Intemacia Kongreso de Blindaj Esperantistoj. 

Kiel helpi? Mi neniam ĝis nun rilatis al blindaj 
personoj. 

Mia tasko estis helpi ĉe aviadila alveno de 
kongresanoj. Mia tasko estis iri kun amiko Divo al la 
flug- haveno, akcepti kongresanojn kaj transporti ilin al 
la kongresejo en Tomislavov dom sur Sljeme. 



Kongresanoj ekskursis al Zagorje. Fotis Naŝata Dorosuliĉ 

KONGRESO DE SAT EN SERBIO 



A 


Divo ŝoforis per sia aŭto al la flughaveno. Ni devis 
atendi kongresanojn el Ceĥio, la blindajn geedzojn 
Jellinek. Ili veturis sen akompananto! Ni komprenis 
ke ili jam venis al Zagrebo pli frue ol anoncite, sed ni 
sukcese renkontiĝis. 

Posttagmeze ni devis atendi Natalia Kasimova kiu 
venis el Frankfurto, same sen akompananto. Mi miris 
kiel kuraĝaj estas la blindaj vojaĝantoj. 

Mi volis resti en la flughaveno dum la paŭzo, sed 
Spomenka proponis ke mi iru viziti Zlatkon Tiŝljar en 
Velika Gorica por informiĝi pri la projekto „Multlingva 
akcelilo“ kiun Tiŝljar gvidas. Interalie en la projekto 
Esperanton instruas anglalingvaj instruistoj kaj ne 
esperantistoj. 

Julio de la jaro 2018 havis multajn diversajn tagojn, 
sed eble tiu dum kiu mi laboris por helpi al blindaj 
esperantistoj estis la plej nekutima. 


Juraj Drnjeviĉ 


Miaj spertoj pri la kongresa promenado 

Estis bela julia tago, sed multaj penseroj ĝenis min, 
do mi ne rimarkis tion. Tiun dimanĉon mi pensis pri la 
pasinta ekzameno kiu ne finiĝis laŭ miaj planoj, kaj pri la 
venonta kiu minacante proksimiĝis. 

“La ekzameno povas atendi” mi diris post mia 
tagmanĝo en la studenta manĝejo kaj ekigis mian vetu- 
ron. La celo: Medvednica, la monto apud Zagrebo. En 
tiu momento la kongresanoj iris al la manĝejo de la ho- 
telo Tomislavov dom. Mi volis alveni je la fino de ilia 
tagmanĝo, ĝustatempe por la promenado kiu devis eki 
je la tria. 

Jes! Mi estas antaŭ la hotelo Tomislavov dom kaj 
mi fruas. Hoho, mi povas ankaŭ trinki kafon. Bonege! 

Mi ĝuis la nigran trinkaĵon kaj eliris el la hotelo. La 
grupo de blindaj kaj vidhandikapitaj kongresanoj jam 
kolektiĝis ekstere. La grupo havis profesiajn gvidantojn 
lertajn pri gvidado de blindaj personoj. Mi fariĝis hel- 
panto por unu ekskursano. Tuj mi ekkonis mian kun- 
promenantinon: unu amikindan esperantistan mont- 
grimpantinon el Kroatio kiu nomiĝas Anka. Mi jam 
forgesis pri la ekzamenoj kaj aliaj malagrablaĵoj. Nun mi 
ĝuis la belan tagon, kaj la agrablan ombron de la arbaro. 

Mi baldaŭ vidis ke sinjorino Anka pli bone 
elturniĝis sur la monto ol mi. Kiam ŝi bone vidis, ŝi 
ofte montgrimpis kaj multe vojaĝis. Ŝi estas esperantis- 
tino dum multaj jaroj kaj ŝi aktivis kune kun ŝia edzo ĉe 
KFEA, Kroata Fervojista Esperanta Asocio. Ŝia malbona 
vido ne komplikis la aferon. Mi nur tenis ŝian manon 
kiam mi vidis ke koto aŭ radikoj blokas la irejon. 

La promeno daŭris sufiĉe longe, eble 4 horojn do 
ne konvenas ke mi skribu pri ĉio kien ni promenis. La 
redaktoro diris ke mia atikolo estu nur kelkfraza. 

Mi nur skribu ke mi vidis multajn belaĵojn pri kiuj 
mi ne sciis antaŭe, kaj multajn belegajn lokojn kiujn la 
spertaj montgrimpantoj jam bone konas. Mi nun havas 
multajn ideojn kien mi povus iri kun miaj amikoj kaj 
kelkajn interesajn rakontojn plu por diri al sciemuloj. 

Tiujn mi akiris sur Medvednica dum la ekskursa 
tago - kaj unu belan amikecon. 

Robert Milijaŝ 



91a SAT-Kongreso 


Inter la 5-a kaj 12-a de aŭgusto 2018 okazis la 91-a 
Kongreso de SAT (Sennacieca Asocio Tutmonda), en 
ĉarma kaj gastema urbo Kragujevac. 

Dum la semajno la kongreson partopenis pli ol 70 
partoprenantoj el 15 landoj. E1 Kroatio partoprenis Roza 
Brletic-Viŝnjic, Ankica Jagnjic kaj Neven Kovaĉic. 

La ĉeftemo de la kongreso estis Esperanto kaj 
transnacia komunikado en la inform-teknologia epoko. 
Oni esploris eblecojn kiel por Esperanto gajni pli da 
komunikeblo pere de modemaj komunikiloj sed ankaŭ 
kiel pere de la samaj komunikiloj pli abunde kaj efike 
transdoni al la reto ideojn de Esperanto kaj ideojn de 
SAT. 

Krom la programoj rilataj al la ĉeftemo, membroj 
de SAT kaj aliaj partoprenantoj havis eblecon diskuti en 
pluraj SAT--sekciaj kunsidoj. 

Gastigantoj el Serbio organizis abundan kulturan 
kaj eksursan programon. En la ĉefteatro, la plej malnova 
en Serbio oni povis ĝui la nacian vesperon kaj dum 
la kongreso serbaj esperantistoj prezentis multajn erojn 
pri la serba kulturo kaj historio. Dum la ekskurso al la 
Ravanica oni havis eblecon konatiĝi kun historio de 
la regiono kaj pri ĝiaj naturaj belecoj, nome ni vizitis 
la imponan monakejon kaj kavon. Interesaj^ekskursoj 
kaj postkongresoj okazis la Memorparko Sumarica, 
Topolac kaj Oplenac. 

Slogano de la kongreso estis „Esperanto: kultura 
ponto inter Kragujevac kaj la mondo“. Gi estis abunde 
plenigita per riĉa kultura programo. Oni povis ĝui 
koncertojn de Georgo Ĥandzlik kaj Dominika 
Handzlik, ĉiam amuzan kaj amuzigan jOmO, la 
neforgeseblan Saŝa kun ciganaj kaj serbaj kantoj kaj 
virinan esperantistan kantgmpon el Serbio kun nacia 
kaj intemacia repertuaro. Interesa teatra programo 
konsistis el fragmentoj de Halo-kabaredo kaj Postnikov 
kaj prezentaĵo „La kredito 66 . La kongresanoj estis aparte 
gasteme akcepitaj en urbaj kaj ŝtataj instancoj kaj 
okazis pluraj raportoj pri la kongreso en la loka televido 
kaj gazetaro. Ĉio tio estas bona fundamento por plua 
evoluigo de la loka movado. 

La organiza teamo havis malfacilan taskon daŭrigi 
la laboron de la antaŭnelonge forpasinta esperantistino 
kaj multjara aktivulino de SAT, Tereza Kapista al kiu 
oni plurfoje faris dankomaĝojn. La partoprenantoj povas 
ĵuri ke ili sukcesis abunde. Dankon al Saŝa, Radojica 
kaj aliaj helpantoj. 


Ankica Jagnjiĉ 

LA MAGIISTO 




Al Ivan 

Ŝrankoj posedas ian mirindan allogon. Precipe 
la malnovaj ŝrankoj el peza ligno, plenplenaj de 
tirkestoj kaj fakoj, kun multaj pordetoj malantaŭ la 
granda duklapa pordo. 

Tia malnova ŝranko estis lokita en la koridoran 
niĉon apud la gastĉambro. Plaĉis al Lana stari apud 
tiu ŝranko. Ŝin allogis ĝia enigma profundo. La 
nekonata intemo de ĝiaj tirkestoj. 

Kion vi faras apud mia ŝranko? - demandis la 
avino. 

Ne tuŝu mian tirkeston! - kriis la avo. 

Kiu permesis al vi transmeti miajn aĵojn?! - 
paĉjo kolerigite bmfermis la pordon de sia fako 
desur kiu sub lumreflekto dum nur momento 
ekbrilis la malpermesitaj objektoj kaj denove 
malaperis en la mallumon. Sob de sur la seĝo! 

Lana estis surgrimpinta la seĝon antaŭ la fakon 
de paĉjo. La fako de paĉjo troviĝis ĉe la supra parto 
de la ŝranko. 

Alies aĵojn en alies tirkestoj de alies ŝrankoj oni 
ne rajtas tuŝi - panjo diris trankvilmaniere. 

Kial? - demandis Lana. 

Tion vi komprenos kiam vi havos vian propran 
ŝrankon, viajn bretojn kaj viajn tirkestojn. 

Kio estos en ili kiam mi havos ilin? 

Viaj sekretoj. 

Vi en viaj ŝrankoj havas objektojn kaj ne sekre- 
tojn - diris Lana. 

Ili estas miaj sekretoj - diris panjo. 

Lana eksilentis. Ŝi enpensiĝis. 

Kaj iun tagon Lana ricevis sian propran 
ĉambron kaj en ĝi liton, ŝrankon, tablon, seĝojn. 
Malpacience ŝi ekzamenis la malplenan intemon de 
la ŝranko, la malplenajn tirkestojn kaj la malplenajn 
bretojn. 

Ĉu mi rajtas tuŝi tion? - ŝi demandis. 

Vi rajtas. 

Sed ĉio estas malplena! 

Ĝi pleniĝos - diris panjo. En la ŝrankon ŝi metis 
la falditan tolaĵon de Lana kaj pendigis ŝiajn 
robojn. 

Sur la breton ŝi metis bildlibrojn kaj ludilojn. 
Nur unu tirkesto restis malplena. Lana silente 
enrigardis en ĝin flarante ĝian malplenon, odore 
similan al ligno. Ŝi fermis la tirkeston kaj alrigardis 
panjon. 

Ne tuŝu mian ŝrankon! - ŝi diris al panjo. 


Mi devas ĝin tuŝi. Vi mem ne povas atingi ĉiujn 
pordojn kaj ĉiujn bretojn, ĉar vi ankoraŭ estas 
tro malgranda - diris panjo. 

Sed ĉi tiu tirkesto estas nur la mia - diris Lana 
montrante la tirkeston ĉe la fundo de la ŝranko. 
- Ĝin neniu rajtas tuŝi! 

Kion vi havas en ĝi? - demandis panjo. 

Tio estas mia sekreto - diris Lana. 

Eĉ Lana sciis kiel sin ŝajnigi grava. 

Ekzistas tre bela mĝkolora skatolo, kiun oni 
neniel povus nomi ŝranko. Tuj post kiam vi tuŝas 
ĝian elektran kontaktilon ĝi montras al vi ĉion kion 
ĝi enhavas. Tiu ĝia gesto estas bela kaj sincera. La 
skatolo nomiĝas televidilo. Lana scipovus manipu- 
li ĝiajn prembutonojn sed oni ne permesas tion al 
ŝi. Tiu malpermeso ŝajnas ridinda eĉ nur pro tio ĉar 
al ĉiu kiu tuŝas la televidaparaton, ĝi montras ĉion 
kion ĝi enhavas. Pro kio, do, oni al Lana ne per- 
mesas tion? Televidilo ne kaŝas en si sekretojn kiel 
ŝrankoj aŭ bretoj kaj tirkestoj. Vi ĝin nur premas per 
fingro kaj ĉio lumiĝas. Ekzistas tie nenia kaŝado. 
Kial ĉiuj ion kaŝas for de Lana? Tio ne estas por vi! 
Vi ne estas sufiĉe granda. Granda? Oni ja ne devas 
elkreski tiom alta kiel elektra fosto por povi enrigar- 
di en la fenestron de la televidaparato kiu nomiĝas 
ekrano! 

Lana ofendite staris en sia ĉambro apud sia 
ŝranko, dum la plenkreskuloj en la gastĉambro 
gapis al la televidaparato. Subite ili ŝin alvokis: 

- Venu, Lana, venu rapide. Oni prezentos ion por 
vi! Urĝu! Post momento sur la ekrano aperos 
magiisto! Venu, tion vi ankoraŭ ne vidis! 

Ne necesis longe ŝin persvadi, ŝi alkuris kaj 
fiksrigardis la ekranon, helbluan kiel sennuba ĉielo. 
Post tio la ĉielo komencas fumi. Empciis densa 
fumo kaj el la fumo eliris homo en nigra vestaĵo 
kun nigra cilindro surkape. Lia vestaĵo nomiĝis 
frako. La magiisto jen estis serioza, jen ridetis. Li 
nenion parolis. Nur liaj okuloj brilis kaj liaj manoj 
moviĝis kreante miraklojn. E1 liaj polmoj elsaltadis 
pilketoj kiuj resaltis eĉ de lia alta cilindro kaj poste 
subite malaperis kiam dum momento li tumiĝis kaj 
el lia malantaŭo aperadis grandaj, buntaj balonoj. 
Ili levis lin aeren: li ŝvebis, li flugis! Tiom longe ĝis 
la balonoj unu post la alia forŝiriĝis de lia dorso kaj 
forflugis foren en la bluon, kaj la magiisto surteriĝis 
en ardemĝa frako kun mĝa cilindro surkape! 
Mirinde! Kiam li descendis teren, li profŭnde 
riverencis deprenante la cilindron desur la kapo 
kaj el la cilindro elflugis du blankaj kolumbinoj. 
Ili flugis al la blua ĉielo. La magiisto ridetis. E1 la 
mĝa cilindro li elcilindrigis du blankajn leporetojn. 
Imagu kiel la leporetoj gaje saltadis. Ili havis mĝajn 
mbandojn ĉirkaŭ la kolo. Dum Lana ravite rigardis 
la leporetojn, la magiisto denove ŝanĝis la koloron 
de siaj vestoj. Nun li estis tute blua. 

Li havas bluan ĉapelon kaj bluan vestaĵon! - 
kriis Lana. 


Tio ne estas ĉapelo, sed cilindro. Tio ne estas 
vestaĵo, sed frako - korektis ŝin la avino kaj 
profunde ekĝemis. 

Mi ja scias, mi ja scias - diris Lana kaj eks- 
pensis: - Kial la avino ĝemas, se ĉio estas tiel 
mirinda? 



E1 sia frako, el la poŝoj, el la manikoj, la magiisto 
eltiradis multkolorajn poŝtukojn, rubandojn, ludi- 
lojn, bombonojn, paperajn flugdrakojn, orajn kaj 
arĝentajn ĉenojn, sonoriletojn, brilantajn kuglojn. 
Tiam li deprenis la bluan cilindron, enŝutis en ĝin 
ian pulvoron kaj per la movoj de siaj magiistaj 
manoj li komencis el la cilindro eltiradi buntajn 
fumnubojn. Ili estis netravideble densaj kaj pli kaj 
pli bluaj, same bluaj kia estis la magiisto kun sia 
cilindro. Li malaperis kune kun la blua fumo kiu 
forvaporiĝis al la blua ĉielo. 

Kien li foriris? - Lana demandis zorgeme. 

Li forfumis - diris la paĉjo. 

Forfumi? 

Kiel la fumo el la kamentubo - klarigis la 

paĉjo. - Li ne plu venos. 

Lana kunpremis siajn lipojn, sentante ke ŝi po- 
vas ekplori. Sed ŝi ne ekploris. Senvorte ŝi eliris kaj 
iris en sian ĉambron. Se iu ajn ŝin vokos, ŝi res- 
pondos ke ŝi jam dormas kaj ŝi iros nenien. Ŝi ne 
volis rigardi la televidilon ĉar ne plu tie troviĝis la 
magiisto. Ŝi ekdeziris ke forfumu ĉiuj kiujn ŝi ne 
amas, sed ke la magiisto revenu. Oh, se ŝi scipovus 
manipuli la fumojn! Sed jam delonge neniaj fumoj 
troveblis en la domo provizita per centra hejtado. 

Viŝnja Stahuljak 
La unua ĉapitro el „La magiisto “ 
Porinfanaj rakontoj 
Esperantigis Zora Heide 


r ^ 

L La itala traduko de"Ombro...", 


En Padova en Italio ĉe la urba librofoiro la 6an de 
oktobro 2018 estis prezentita la itala traduko de „Ombro 
sur interna pejzaĝo“ de Spomenka Ŝtimec. La prozon el 
Esperanto italigis Carlo Minnaja kaj Giulio Cappa. 

BJELOVARAJ ESPERANTISTOJ DUM LA JARO 2018 


Kiel ĉiujare, ankaŭ en la jaro 2018 , mi uzis la 
okazon partopreni du elstare preparitajn aranĝojn de 
Bjelovara Esperantista Societo. 

La unua el ili estis la jubilea 20-a ALP-ADRIA 
ESPERANTO-KONFERENCO okazinta inter la 
8-a kaj 10-a de junio 2018. Temas pri la aranĝo kiun 
organizas alp-adriaj esperantistoj ekde lajaro 1989 
(Amoldstein, Aŭstrio). Bjelovara Esperantista Soci- 
eto kandidatiĝis gastigi ĝin dum la pasintjara 19-a 
konferenco en Brezice (Slovenio) kaj per la sukcesa 
realigo ĝi pravigis la ricevitan komision. Mencien- 
das ke la Konferenco okazis enkadre de la festado 
de Tago de la Departemento Bjelovar-Bilogora, kiu 
estis ĝia oficiala aŭspicianto. Dum la malferma cer- 
emonio la ĉeestantojn alparolis la departementestro 
Damir Bajs, la urba reprezentanto Ivica Vrhovnik 
kaj la sekretariino de la Esperanto-Rondo de Alp- 
Adrio Edvige Ackermann el Triesto (Italio), kaj 
estis legita salutletero de Radimir Ĉaĉiĉ, la estro de 
la Varazdina departemento, kiu estas aktuala prezi- 
danto de Alp-Adria Alianco. 

La laboran parton de la aranĝo oni dediĉis al 
la temoj Alp-Adrio kaj Danubio kaj Publikaj rila- 
toj de esperantistoj kun neesperantistaj medioj 
dum kiuj la prelegantoj el Aŭstrio, Hungario, 
Italio, Kroatio kaj Slovenio prezentis ses temoj 
kiujn sekvis interesa diskuto kun multaj ideoj. En 
paŭzoj inter la prelegoj la partoprenantojn muzike 
amuzis Marta Cukoviĉ lemantino de la bjelovara 
Muziklemejo Vatroslav LisinsJd. Post tiuj prelegoj 
okazis la asemblea kunsido de alp-adriaj esperan- 
tistoj, dum kiu oni diskutis pri pluaj direktoj de ilia 
laboro kaj diskonigis konkurson por gastiganto de la 
21-a konferenco. Estis akceptita rezolucio, sendota 
al reprezentantoj de Alp-Adria Alianco en la ŝtatoj- 
-membroj. 

Estis ankoraŭ pluraj programeroj, sed min 
aparte impresis plantado de Arbo de intemacia 
amikeco kiun financis la Urbo Bjelovar. Gi estis 
plantita en vere simbola loko, ĉe la Placo de Stjepan 
Radiĉ, la persono kiu apartenis al maloftaj politikis- 
toj de sia epoko, estante ankaŭ esperantisto, ĝuste en 
la periodo kiam li estis ministro de edukado. 

La dua aranĝo kiun mi ĉeestis okazis la 22-an 
kaj 23-an de septembro 2018, kiel parto de Tago de 
la urbo kaj Tago de bjelovaraj defendantoj, en la 
Popola biblioteko Petar Preradoviĉ Bjelovar. Temas 
pri la jam sesan fojon organizita renkontiĝo „Espe- 
rantistoj de Bjelovar al sia urbo“. Mi persone ĉeestis 
la aranĝon nur la 23-an de septembro (dimanĉo) 
kune kun multaj zagrebaj esperantistoj kiuj trajne 
veturis frumatene el Zagrebo al Bjelovar. Ankaŭ 
ĉi-jare, kiel parto de la programo, estis organizita 
la 6-a Deklamkonkurso, dum kiu la partoprenantoj 
deklamis originalan Esperantan poezion kaj poezion 
tradukitan al Esperanto. 

Enkonduke al la festado de la 110-jara datreveno 
de Esperanto en Bjelovar, kiun oni festos en 2019, 



la ĉefa temo de la ĉi-jara aranĝo estis la ronda tablo 
„Kontribuo de esperantistoj al la kultura progreso 
de Bjelovar tra la historio“, dum kiu estis prezen- 
titaj faktoj pri kelkaj plej konataj esperantistoj de 
Bjelovar: Fran Kolar Krom, Ivan Bareŝiĉ, Vilim 
Polaŝek, Dragutin Ŝtokiĉ kaj Zeljko Sabol. 

En la vestiblo de la biblioteko estis organizita 
ekspozicio pri laplej konataj bjelovaraj esperantistoj 
kaj ekspozicio de insignoj, kiujn dum sia vivo kole- 
ktis antaŭnelonge forpasinta Nikola Goliĉ, membro 
de Bjelovara Esperantista Societo. 

La partoprenantojn de la aranĝo pere de video- 
mesaĝo salutis konata bjelovara verkisto Goran 
Tribuson, kies romanon „Fruaj tagoj“ esperanti- 
gis Josip Pleadin kaj la libron prezentis profesoro 

Zdravko Seleŝ. 

Post la komuna fotado la kunvenintoj vizitis la 
Arbon de intemacia amikeco, kiun plantis la par- 
toprenintoj de la ĉi-jara 20-a Alp-Adria Esperanto- 
Konferenco. 

Konklude mi dim ke Bjelovara Esperantista 
Societo en la jaro 2018 montris kiel oni bezonas 
kunlabori kun gravaj personoj el politika vivo kaj 
tiamaniere tre sukcese organizi aranĝojn kiujn jaron 
post jaro vizitas ĉiam pli da kroataj kaj eksterlandaj 
esperantistoj. 

Fine mi povas informi vin ke bjelovaraj espe- 
rantistoj jam nun preparas la sepan renkontiĝon „Es- 
perantistoj de Bjelovar al sia urbo“ kiu okazos inter 
la 20-a kaj 22-a de septembro 2019, ĉi-foje festante 
la 110-an datrevenon de Esperanto en Bjelovar. 
Inter aliaj programeroj oni antaŭvidas por ĉiuj kiuj 
tion deziros, viziton de Dokumenta Esperanto Cen- 
tro (DEC) en Durdevac kun kiu Bjelovara Esperan- 
tista Societo (BES) dum jaroj intense kunlaboras. 
Nome, DEC jam 40 jarojn funkcias kiel Esperanto- 
arkivo de Kroatio, sed en privata domo de esperan- 
tisto Josip Pleadin. Antaŭ unu jaro oni komencis 
konstmi apartan domon por tiu celo. Dank’ al en- 
landaj kaj eksterlandaj donacintoj, dum 2018 estis 
finita la dua fazo de la konstmado de tiu domo, kiu 
disponos pri 150 kvadratmetroj da spaco. 

Anto Mlinar 

MULTLINGVA AKCELILO 


Nekrologoj 


VHMiiiiaiaiaiaaHMiiv 

La dujara eŭropa projekto „Multlingva 
akcelilo 64 startis, financata de Eŭropa komisiono 
en la programo Erasmus + 

La projekton gvidas zagreba eldonejo Izvori. E1 
Zagrebo en la projekto partoprenas ankoraŭ unu partnero, 
la elementa lemejo Retkovec. Entute partoprenas sep 
partneroj, tri el Slovenio, po unu el Slovakio, Danlando 
kaj Bulgario. Inter ili tri elementaj lemejoj kaj du 
universitatoj. 

La programo daŭros ĝis la fino de la jaro 2019. Ĝi 
komenciĝis per la unua renkontiĝo de ĉiuj partneroj en 
la zagreba hotelo Palace la lOan kaj la llan de januaro 
2018 kiam partoprenis 18 personoj de ĉiuj partneraj 
organizaĵoj. 

La projekto devas evoluigi instmobjekton por nova 
nedeviga fako en elementaj lernejoj por la triaklasanoj. 
Tiu nova nedeviga fako estu enkondukata antaŭ la 
enkonduko de la dua fremda lingvo. Per ĝi oni povas 
antaŭenigi t.e. akceli la akiron de fremdaj lingvoj per 
25-30%. Dum la projekto estas kreataj didaktitaj iloj por 
la „Multlingva akcelilo“. Gi uzos multajn modernajn 
informatikajn atingaĵojn. Ĝia bazo estos portalo por 
instruistoj kaj lemantoj. La absoluta novaĵo en lemado 
reprezentas la generilo de la frazoj kreataj de komputilo 
por la lemantoj. Tiel la lernanto en la projekto krom 
dum du horoj semajne en la lernejo ĉiutage hejme lemos 
uzante tiujn ekzercofrazojn kaj klopodante kompreni 
kiuj estas sencaj kaj kiuj ne. Tiel la lernantoj ekzercos la 
lingvon en ties tuto por ne forgesi kio estis lemita en la 
lemejo. La plej multaj lecionoj estas ligitaj al la portalo 
kaj dum la instmado la lernantoj devos havi je la dispono 
komputilon respektive platkomputilon. 

La elprovado de tiu materialo okazas dum la 
dumonata kurso. La kursoj en la elementaj lemejoj estas 
gvidataj de instmistoj de fremdaj lingvoj. La instruistoj 
lemas la lecionojn paralele kun la lernantoj. Kiel bazo 
por tiu ĉi instmobjekto servas la baza Esperanto kiel 
la plej logika gramatike stmkturita eŭropa lingvo. La 
eksperimentan instmadon „Lingva akcelilo“ antaŭis la 
esplorado pri la ofteco de morfemoj de la parolata lingvo, 
okazinta en la familioj kaj inter infanoj. La esplorado 
rezultis per la konstato ke la unuaj plej oftaj 240 morfemoj 
kovras 80% de la tuta parola korpuso de la lingvo. Tio 
signifas ke 240 estas la nombro de lemendaj morfemoj, 
necesaj por ke oni esprimu ĉion necesan en la la ĉiutaga 
lingvo. Tiuj morfemoj reprezentas la novajn radikojn de 
la vortoj kaj gramatikajn morfemojn. Per la plej oftaj 500 
morfemoj estis kreita la lernilo de Esperanto nomata „la 
Zagreba metodo“. La unua parto de tiu lernilo estas uzata 
en la projekto. 

La lasta nekutima celo de la projekto estas ke tiun 
novan lingvan fakon instmas la lingvoinstmistoj kiuj ne 
konas Esperanton. Sekve por enkonduki la lingvofakon 
kiu celas rapidigi la akiradon de la dua kaj tria fremda 
lingvoj kaj eĉ de la propra nacia lingvo ne necesas krei 
apartajn instruistojn. 

La baza didaktika materialo en la provaj 
du monatoj estis kreita de mi kaj kompletigita de la 
instruistinoj. La partneroj de la projekto renkontiĝis 
septembre en Bratislava por pridiskuti la materialojn 
kaj la spertojn. Post la renkontiĝo la partneroj evoluigas 
la definitivan materialon kaj la elektronikan formon de 
instmkciaro kaj materialojn por la kurso. 

Zlatko Tisljar 
Esperantigis S. Stimec 


EMILIJA OBRADOVIĈ 

(1936 -2018) 

Emilija Obradovic (naskita Katiĉ), instmistino, 
pedagogino kaj lerneja direktorino en Elementa lemejo 
en Nova Gradiŝka mortis en Zagrebo da 18an de aprilo 

2018 v 

Si naskiĝis en la vilaĝo Prenj en Bosnio kaj 
Hercegovino la 28an de septembro 1936. 

Esperanton ŝi lernis en porinstmista lemejo en 
Slavonski brod kiel lernantino de instmistino Anja 
Hurĉak kaj uzis ĝin kiel instruistino, prelegantino kaj 
organizantino 

En la lernejoj en kiuj ŝi laboris Emilija Obradoviĉ 
instmis Esperanton al siaj lemantoj kaj spronis ilin 
partopreni en la intemacia vivo ekz. per kontribuoj al la 
gazeto Grajnoj en vento. 

Si verkis poezion en Esperanto, gajnis premion 
en la literatura konkurso Ivo Rotkvic en 2014 kaj estis 
kunlaboranta tradukantino por la prozo de Tibor Sekelj 
De Patagonio ĝis Alasko eldonita en Durdevac en 2014. 

(Laŭ Kresko) 


KOSTADINKA (DINKA) ŜIMUNIĈ 

(1940-2018) 

La 27an de junio 2018 mortis en Zagrebo 
Kostadinka (Dinka) Simuniĉ. Dinka devenis de cincara 
patrino kaj lemis Esperanton en Skopje kaj tie konatiĝis 
kun sia estonta edzo, instmisto pri Esperanto Slavko 
Ŝimuniĉ. (Slavko venis al Skopje instrui Esperanton 
je invito de tiama gvidanto de la makedona Esperanto 
movado.) 

Kun Slavko Dinka venis al Zagrebo kaj multe 
aktivis en Esperanto-movado, interalie kiel kasisto de 
LKK dum Universala Kongreso de Esperanto en Zagrebo 
2001. Diligenta kaj silentema, Dinka multe tradukis 
inter la makedona kaj Esperanto. Per sia bela voĉo ŝi 
kontribuis al la kanta sukceso de la virina kantgmpo 
„Ezerki“ (Virinoj de la lago), kiu en sia repertuaro 
flegas makedonan popolmuzikon. Ŝi interalie kantis en 
Esperanto. 

S.Ŝ. 


BORIS ĈOVIĈ 

(1938 -2018) 

En Zagrebo mortis la 1-an de novembro 2018 
ekonomiisto Boris Ĉoviĉ. Li naskiĝis en Zagrebo la 
27an de aŭgusto 1938 . Esperanton li lernis aŭtodidakte 
en 1995 kaj aktivis en Esperanto-Societo „Bude Borjan“ 
kaj Kroata fervojista Esperanto-Asocio. Membro de 
UEA, de la Societo-Zamenhof (kaj dum kelkaj jaroj 
membro de SAT.) Interesis lin Esperanto kiel lingvistika 
fenomeno. Hobie li okupiĝis pri la teorio de la Internacia 
Lingvo kaj ofte prelegis pri tiuj temoj en la zagrebaj 
Esperanto-medioj. 

Roza Brletiĉ-Visnjiĉ 

I LA CERIZARBOJ DE LUCCULO 


HITTTTni 


Fojfoje bedaŭrante ambiciojn forlasitajn 
mi tumas volonte la penson malabsorbige 
al Lucio Licinio Lucullo, kiu dum ok jaroj 
gvidis kuraĝe kaj lerte siajn povre ekipitajn 
armeojn kontraŭ Mitridaton la Grandan. 

Sed tuj antaŭ la venko liaj soldatoj elĉerpitaj 

ribelis kaj li devis 

gvidi ilin revojen de Armenio 

ĝis Jonio tra ne malpli grandaj 

danĝeroj ol tiuj superitaj de la greko Xenofono. 

Poste en Romo li pasigis sian vivon 

kviete kaj lukse je festenoj kaj libroj, 

moketaj ŝercoj kaj esoteraj gustoj, 

kultivante amikecojn kaj artojn 

kaj ĉerizarbojn. 


Baldur Ragnarsson ( 1930 - 2018) 
kandidato por la Nobelpremio por literaturo 2018 


Fotis Ivan Ŝpoljarec - Ŝtef 





